Vyf beseer ná ontploffing in Kaapstadse viskosrestaurantVyf mense is beseer ná ŉ ontploffing by ŉ kitskosrestaurant in Kaapstad wat vis-en-skyfies verkoop. Wilfred Solomons-Johannes, ŉ woordvoerder van die stad se rampsbestuureenheid, het aan die Cape Times gesê die voorval het Maandagaand omstreeks 19:00 plaasgevind. “Brandbestryders het reageer op ŉ oproep van ŉ brand by die kitskosrestaurant in Houtbaai. Die restaurant is omskep uit ŉ skeepsvraghouer,” het Solomons-Johannes gesê. “Die mense het geworstel om die winkel se deur oop te kry, en toe dit uiteindelik oopgemaak is, het ŉ ontploffing ontstaan. Die eienaar van die winkel, sy vrou en drie brandweerbeamptes is in die ontploffing beseer,” het hy gesê. Nog ŉ man het geringe beserings opgedoen. Na wat verneem word, het die brand na ŉ gasbottel versprei en ŉ ontploffing veroorsaak toe die deur oopgemaak is. Die drie beamptes, die man en sy vrou is in die hospitaal opgeneem vir verdere behandeling. – Sapa